Gendže
Gendže (azerbaidžāņu: Gəncə) ir pilsēta Azerbaidžānas rietumos. Tā ir otra lielākā pilsēta Azerbaidžānā pēc iedzīvotāju skaita. 2013. gadā pilsētā dzīvoja 328 tūkstoši iedzīvotāju. Līdz 1920. gadam, kad pilsēta atradās Krievijas Impērijas sastāvā, tās nosaukums bija Jelizavetpole (krievu: Елизаветпо́ль). No 1935. līdz 1989. gadam pilsētu sauca par Kirovabadu (krievu: Кироваба́д). Pilsētā darbojas Gendžes automobiļu rūpnīca, kur ražo kravas mašīnas, traktorus, autobusus.